Α.Σ. Ρήγας Φεραίος Βελεστίνου

Ο **Αθλητικός Σύλλογος Ρήγας Φεραίος** είναι αθλητικός σύλλογος με έδρα το Βελεστίνο του νομού Μαγνησίας. Ιδρύθηκε το 1926 και διατηρεί τμήματα ποδοσφαίρου. Τη δεκαετία του 1970 διατηρούσε και τμήματα καλοθοσφαίρισης.

## Ιστορία
150px|μικρογραφία|Παλαιότερο λογότυπο
Ο Ρήγας Φεραίος ιδρύθηκε το 1926 ως ένας ερασιτεχνικός σύλλογος και ανήκει στην κοινωνία του Βελεστίνου. Η πρωτοβουλία για την ίδρυση του συλλόγου έγινε δεκτή με καλές προοπτικές από τη νεολαία και το σύνολο των κατοίκων του Βελεστίνου και απόδειξη, από φωτογραφίες που υπάρχουν, η καθολική συμμετοχή των κατοίκων στη διαμόρφωση χώρου για τη δημιουργία γηπέδου, στα «αλώνια», όπου και σήμερα το κατασκευασθέν αργότερα στάδιο, με τη σημερινή του μορφή. Με την ίδρυση ήρθε και η πλούσια, για την εποχή αθλητική δραστηριότητα του συλλόγου, με σειρά ποδοσφαιρικών αγώνων, που συγκέντρωναν πλήθος κόσμου. Το όνομα που φέρει ο σύλλογος είναι του εθνεγέρτη και μάρτυρα Ρήγα Φεραίου.

Από τον αθλητικό σύλλογο έχουν περάσει εκατοντάδες νέοι του Βελεστίνου προσφέροντας τις ικανότητές τους και γράφοντας έτσι την ιστορία του συλλόγου. Το 1928 συγκροτείται η ποδοσφαιρική ομάδα του Ρήγα. Την περίοδο 1951–52 ο Ρήγας παίρνει την «επίσημη» μορφή του, με την αναγνώριση του συλλόγου λαμβάνοντας Αριθμό Μητρώου από την ΕΠΟ το 341 και τη συμμετοχή του στο πρωτάθλημα της ΕΠΣΘ. Κατά τα έτη 1955–1958 ο Ρήγας αγωνίζεται σε επίσημο πρωτάθλημα στη Γ΄ τοπική κατηγορία, όπου και πρωταγωνιστεί, ενώ το 1959, ο Ρήγας ανακηρύσσεται πρωταθλητής στη Γ΄ τοπική κατηγορία. Το 1961, ο Ρήγας όντας πρωταθλητής στη Β΄ τοπική κατηγορία, ανέρχεται στην Α΄ τοπική κατηγορία.

Μια απο τις ομάδες του Ρήγα τη δεκαετία του 1960 ήταν η εξής: Γιούλας Καλόγηρος, Βάιος Καρακώστας, Αθανάσιος Φαρσαρώτος, Γιάννης Μάιπας, Κώστας Μπαντέκας, Γιώργος Ντόβας, Τάκης Μακρής, Ευάγγελος Μητρομάρας (τερματοφύλακας), Βασίλης Κουντούρης, Μάκης Αναγνώστου.

Τη δεκαετία του 70 κατακτά πολλούς τίτλους στην Ε.Π.Σ. Θεσσαλίας διεκδικώντας την άνοδο στη Β΄ Εθνική μέσω των Ειδικών Πρωταθλημάτων. Το 1971 έχασε την άνοδο σε αγώνα κατάταξης με τον Λεωνίδα Σπάρτης.
Το 1975 υπήρξε η πλέον εποικοδομητική χρονιά για το σύλλογο, καθώς μέσω του Ειδικού Ερασιτεχνικού Πρωταθλήματος (και αγώνα μπαράζ με τον ΠΑΟ Κουφαλίων που κρίθηκε στα πέναλτι) πέτυχε τη συμμετοχή στη Β΄ Εθνική για την περίοδο 1975–76, γεγονός το οποίο αποτελεί το ορόσημο στην ιστορία του. Το 1977 και το 1981 πετυχαίνει την άνοδο στη Γ΄ Εθνική και με τις αναδιαρθρώσεις συμμετέχει στην πρώτη διοργάνωση του περιφερειακού πρωταθλήματος της Δ΄ Εθνικής την περίοδο 1982–83. 12 χρόνια μετά, την περίοδο 1995–96 όντας πρωταθλητής στην Α΄ τοπική κατηγορία αγωνίζεται για δεύτερη φορά στην Δ΄ Εθνική κατηγορία όπου θα παραμείνει για 3 περιόδους. 

Την περίοδο 1996–97 οι Κυανόλευκοι τερμάτισαν στην όγδοη θέση στον 4ο όμιλο της Δ΄ Εθνικής κερδίζοντας την παραμονή, και συμμετέχει στον τελικό κυπέλλου ΕΠΣΘ απέναντι στον Αλμυρό στο ΕΑΚ Βόλου (2-3) το 1997. Το ρόστερ της ομάδας που ξεκίνησε στην αναμέτρηση ήταν: Μπίλης (αρχηγός), Σαράντης (τερματοφύλακας), Λιακόπουλος, Βλαχόπουλος, Σταμάτογλου, Λαΐτσος, Πιτσιώρης, Γ. Γιαννακός, Αποστολίνας, Κουβάτας, Φώτας και ο πρόεδρος Θ. Κουσκουρίδας.

Θα επιστρέψει ως δευτεραθλητής στην Δ΄ Εθνική κατηγορία την περίοδο 2002–03. Με 2 εξαιρέσεις που θα αγωνιστεί στην Α΄ κατηγορία κατακτώντας το πρωτάθλημα και την επάνοδο, θα παραμείνει στην κατηγορία μέχρι την κατάργησή της το 2013 εξασφαλίζοντας και τη συμμετοχή στη Γ΄ Εθνική, όπου αγωνιζόταν μέχρι το 2018. Το 2018 η ομάδα υποβιβάστηκε στην Α΄ κατηγορία και από τότε προσπαθεί να κερδίσει την επάνοδο στην Γ΄ Εθνική.

## Τίτλοι
* **Πρωτάθλημα [[Ένωση Ποδοσφαιρικών Σωματείων Θεσσαλίας|Α΄ κατηγορίας ΕΠΣ Θεσσαλίας]]**
** Πρωταθλητής (9) : 1970–71, 1972–73, 1973–74, 1974–75, 1977–77, 1980–81, 1994–95, 2009–10, 2011–12
* **Πρωτάθλημα [[Ένωση Ποδοσφαιρικών Σωματείων Θεσσαλίας|Β΄ κατηγορίας ΕΠΣ Θεσσαλίας]]**
** Πρωταθλητής (1) : 1962–63
* **Πρωτάθλημα [[Ένωση Ποδοσφαιρικών Σωματείων Θεσσαλίας|Γ΄ κατηγορίας ΕΠΣ Θεσσαλίας]]**
** Πρωταθλητής (2) : 1958–59, 1959–60
* **Κύπελλο [[Ένωση Ποδοσφαιρικών Σωματείων Θεσσαλίας|ΕΠΣ Θεσσαλίας]]**
** Κυπελλούχος (8) : 1976–77, 1980–81, 1981–82, 2004–05, 2005–06, 2008–09, 2011–12, 2024–25

## Αγωνιστική πορεία
Η αγωνιστική πορεία του Ρήγα Φεραίου από το 1951 και έπειτα:

### Σύνολα συμμετοχών στα εθνικά πρωταθλήματα

## Πρόσωπα
### Αξιομνημόνευτοι πρόεδροι
* Νίκος Λαΐτσος

### Προπονητές
* Γιώργος Καραμίχαλος
* Παναγιώτης Κουντούρης
* Θανάσης Μπίλης 
* Κώστας Σταματίου
* Λάκης Μπακάλης 
* Αλέξανδρος Κούρτογλου

## Παραπομπές


Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1926
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1926